**С П И С А К**

**питања за тестирање са обележеним тачним одговорима**

*1. Органи за спровођење избора су:*

а) изборна комисија

б) изборна комисија, радно тело и бирачки одбори

**в) Републичка изборна комисија/изборна комисија и бирачки одбори**

*2. Бирачки одбор, за спровођење избора за народне посланике, у сталном саставу чине:*

**а) председник и најмање два члана који имају заменике**

б) председник и најмање два члана

в) председник и најмање четири члана

*3. Републичка изборна комисија утврђује:*

а) резултате гласања на сваком бирачком месту

**б) резултате избора**

в) резултате гласања на сваком бирачком месту и резултате избора

*4. О примопредаји изборног материјала између изборне комисије/радног тела и бирачког одбора сачињава се записник:*

**а) да**

б) не

в) по потреби

*5. Након предаје изборног материјала бирачким одборима, изборни материјал се:*

а) ставља у врећу за одлагање изборног материјала, која се у присуству чланова радног тела и бирачког одбора обележава налепницом која садржи назив града/општине и редни број бирачког места

**б) ставља у врећу за одлагање изборног материјала, која се у присуству чланова радног тела и бирачког одбора печати сигурносном затворницом и обележава налепницом која садржи назив града/општине и редни број бирачког места**

в) ставља у врећу за одлагање изборног материјала, која се у присуству чланова радног тела и бирачког одбора печати сигурносном затворницом

*6. За свако бирачко место општинска/градска управа обезбеђује:*

а) два спреја за обележавање прста бирача и једну УВ лампу

б) један спреј за обележавање прста бирача и две УВ лампе

**в) два спреја за обележавање прста бирача и две УВ лампе**

*7. Изборна комисија за сваки бирачки одбор обезбеђује записник о раду бирачког одбора на спровођењу гласања и утврђивању резултата гласања у:*

а) пет примерака

**б) шест примерака**

в) седам примерака

*8. Примопредаји изборног материјала пре гласања између изборне комисије/радног тела и бирачког одбора могу да присуствују:*

а) представници подносилаца изборних листа

б) посматрачи

**в) представници подносилаца изборних листа и посматрачи**

*9. На дан гласања бирачки одбор се састаје у:*

а) 7,00 часова и ту чињеницу констатује у записнику о раду бирачког одбора

**б) 6,00 часова и ту чињеницу констатује у записнику о раду бирачког одбора**

в) 6,00 часова и ту чињеницу не констатује у записнику о раду бирачког одбора

*10. Пре отварања бирачког места, бирачки одбор треба да предузме следеће радње:*

а) да утврди да ли је примљени изборни материјал исправан и потпун и да се договори о начину рада и подели задужења приликом спровођења гласања

б) да уреди бирачко место и да утврди да ли је примљени изборни материјал исправан и потпун

**в) да утврди да ли је примљени изборни материјал исправан и потпун, да уреди бирачко место, да провери да ли су на бирачком месту и на 50 метара од бирачког места истакнути симболи политичких странака и други пропагандни изборни материјал и да се договори о начину рада и подели задужења приликом спровођења гласања**

*11. Сигурносну затворницу која је скинута са вреће са изборним материјалом бирачки одбор:*

**а) предаје изборној комисији/радном телу приликом примопредаје изборног материјала после гласања**

б) предаје изборној комисији/радном телу одмах по отварању вреће са изборним материјалом

в) уништава

*12. Бирачки одбор утврђује да ли је примљени изборни материјал исправан и потпун тако што:*

а) примљени материјал упоређује са оним што пише у закону да бирачки одбор треба да добије да би спровео гласање

б) примљени материјал упоређује са оним што пише у Правилима о раду бирачких одбора да бирачки одбор треба да добије да би спровео гласање

**в) примљени материјал упоређује са стањем из записника о примопредаји изборног материјала између изборне комисије/радног тела пре гласања**

*13. Уколико нешто од изборног материјала недостаје, бирачки одбор:*

**а) то констатује у записнику о раду бирачког одбора и о томе одмах обавештава изборну комисију/радно тело**

б) о томе одмах обавештава изборну комисију/радно тело

в) не констатује у записнику о раду бирачког одбора и о томе не обавештава изборну комисију/радно тело

*14. Ако бирачком одбору није уручен тачан број гласачких листића, бирачки одбор:*

а) не отвара бирачко место

б) отвара бирачко место када од изборне комисије/радног тела добије гласачке листиће који недостају

**в) отвара бирачко место**

*15. Ако су на бирачком месту и на 50 метара од бирачког места истакнути симболи подносилаца изборних листа и други изборни пропагандни материјал, бирачки одбор:*

а) обавештава подносиоца изборне листе чији је изборни материјал истакнут да га уклони

**б) уклања га сам или, ако није у могућности сам да га уклони, о потреби да се материјал уклони обавештава изборну комисију/радно тело, које се захтевом за уклањање обраћа надлежној општинској/градској комуналној служби**

в) то констатује у записнику о раду бирачког одбора

*16. Бирачки одбор уређује просторију за гласање тако да од улаза до гласачке кутије, места за обављање изборних радњи буду постављена следећим редоследом:*

**а) место на коме члан бирачког одбора рукује УВ лампом, место на коме се утврђује идентитет бирача, место на коме се налази извод из бирачког списка и посебан извод из бирачког списка за бираче на одслужењу војног рока, на војној вежби или на школовању у јединицама или установама Војске Србије, ако гласају на том бирачком месту, место на коме се уручују гласачки листићи, место на коме члан бирачког одбора рукује спрејом за обележавање прста бирача, паравани за гласање и гласачка кутија**

б) место на коме члан бирачког одбора рукује УВ лампом, место на коме се утврђује идентитет бирача, место на коме се уручују гласачки листићи, место на коме се налази извод из бирачког списка и посебан извод из бирачког списка за бираче на одслужењу војног рока, на војној вежби или на школовању у јединицама или установама Војске Србије, ако гласају на том бирачком месту, место на коме члан бирачког одбора рукује спрејом за обележавање прста бирача, паравани за гласање и гласачка кутија

в) место на коме члан бирачког одбора рукује УВ лампом, место на коме се утврђује идентитет бирача, место на коме се налази извод из бирачког списка и посебан извод из бирачког списка за бираче на одслужењу војног рока, на војној вежби или на школовању у јединицама или установама Војске Србије, ако гласају на том бирачком месту, место на коме члан бирачког одбора рукује спрејом за обележавање прста бирача, место на коме се уручују гласачки листићи, паравани за гласање и гласачка кутија

*17. Да ли се чланови бирачког одбора договарају о подели рада на бирачком месту:*

**а) да**

б) не

в) да, уз сагласност изборне комисије/радног тела

*18. Бирачко место се отвара у:*

а) 7,00 часова

**б) 7,00 часова и та чињеница се констатује у записнику о раду бирачког одбора**

в) 8,00 часова

*19. Резултат провере исправности гласачке кутије уписује се у:*

а) контролни лист за проверу исправности гласачке кутије

б) записник о раду бирачког одбора

**в) контролни лист за проверу исправности гласачке кутије и записник о раду бирачког одбора**

*20. Провера исправности гласачке кутије врши се у:*

**а) присуству првог бирача који није члан бирачког одбора на том бирачком месту и за кога је, након провере УВ лампом, утврђено да није гласао на другом бирачком месту, који има важећу јавну исправу за утврђивање идентитета, који је уписан у извод из бирачког списка и који није члан бирачког одбора**

б) присуству бирача, члана бирачког одбора који је уписан у извод из бирачког списка на том бирачком месту

в) присуству бирача кога бирачки одбор одабере

*21. У присуству првог бирача, попуњен и потписан контролни лист за проверу исправности гласачке кутије се убацује у гласачку кутију, која се након тога:*

а) печати јемствеником и печатним воском

б) затвара

**в) затвара и печати јемствеником и печатним воском**

*22. Када бирач дође на бирачко место, бирачки одбор обавља радње следећим редоследом:*

а) проверава да ли је бирач гласао на другом бирачком месту, утврђује идентитет бирача, уручује гласачки листић, проверава да ли је бирач уписан у извод из бирачког списка, обележава бирача спрејом и поучава бирача о начину гласања

б) обележава бирача спрејом, утврђује идентитет бирача, проверава да ли је бирач уписан у извод из бирачког списка, уручује гласачки листић и поучава бирача о начину гласања

**в) проверава да ли је бирач гласао на другом бирачком месту, утврђује идентитет бирача, проверава да ли је бирач уписан у извод из бирачког списка, уручује гласачки листић, обележава бирача спрејом и поучава бирача о начину гласања**

*23. Члан бирачког одбора који је задужен за руковање УВ лампом прво проверава:*

а) да ли је кажипрст леве руке бирача већ обележен невидљивим мастилом

б) да ли је обележен длан десне руке

**в) да ли је кажипрст десне руке бирача већ обележен невидљивим мастилом**

*24. Ако бирач нема кажипрст десне руке, члан бирачког одбора који је задужен за руковање УВ лампом проверава:*

**а) да ли су невидљивим мастилом обележени остали прсти десне руке, а ако бирач нема десну руку, проверава се да ли су невидљивим мастилом обележени прсти леве руке**

б) да ли је невидљивим мастилом обележен кажипрст леве руке

в) да ли су невидљивим мастилом обележени остали прсти десне руке, а ако бирач нема десну руку, проверава се да ли је невидљивим мастилом обележен кажипрст леве руке

*25. Ако се бирачу који је члан бирачког одбора на другом бирачком месту задужен за руковање спрејом за обележавање прста бирача, приликом гласања на бирачком месту на којем је уписан у извод из бирачког списка провером УВ лампом утврде трагови мастила из спреја за обележавање прста бирача, бирачки одбор:*

**а) дозвољава том бирачу да гласа ако је, уз валидан документ за утврђивање идентитета, приложио и решење којим је именован за члана бирачког одбора на том другом бирачком месту**

б) не дозвољава том бирачу да гласа, без обзира на то што је, уз валидан документ за утврђивање идентитета, приложио и решење којим је именован за члана бирачког одбора на том другом бирачком месту

в) не дозвољава том бирачу да гласа, што уноси у записник о раду бирачког одбора

*26. Да ли бирач може да гласа ако не поднесе доказ о свом идентитету:*

а) да

б) да, уколико чланови бирачког одбора потврде његов идентитет

**в) не**

*27. Свој идентитет бирач доказује:*

**а) важећом личном картом или путном исправом (пасошем)**

б) важећом личном картом, возачком дозволом или путном исправом (пасошем)

в) важећом личном картом, возачком дозволом, здравственом књижицом или путном исправом (пасошем)

*28. Бирачки одбор ће омогућити гласање бирачу чије се презиме у документу којим доказује идентитет разликује од презимена које се налази у изводу из бирачког списка, под условом:*

**а) да на основу слике бирача и јединственог матичног броја грађана у документу којим доказује свој идентитет може да утврди да је у питању иста особа**

б) да на основу јединственог матичног броја грађана у документу којим доказује свој идентитет може да утврди да је у питању иста особа

в) да га чланови бирачког одбора лично познају

*29. Бирач који је уписан у посебан извод из бирачког списка за гласање бирача који се налазе на одслужењу војног рока, на војној вежби или на школовању у јединицама или установама Војске Србије, свој идентитет може да докаже:*

а) важећом личном картом или путном исправом (пасошем)

**б) важећом личном картом, путном исправом (пасошем) или одговарајућом војном исправом**

в) важећом личном картом или одговарајућом војном исправом

*30. Ако бирач приступи гласању без обавештења о дану и времену одржавања избора бирачки одбор:*

а) обавештава бирача да не може да гласа

б) обавештава бирача да може да гласа уколико донесе обавештење о дану и времену одржавања избора

**в) приступа проналажењу бирача у изводу из бирачког списка према доступним подацима о бирачу из његовог документа којим доказује идентитет**

*31. У изводу из бирачког списка:*

а) само се бирач потписује

**б) члан бирачког одбора заокружује редни број испред имена бирача, а бирач се потписује**

в) само члан бирачког одбора заокружује редни број испред имена бирача

*32. Бирач који услед телесне или сензорне онеспособљености (бирач са инвалидитетом) није у стању да се потпише у изводу из бирачког списка:*

**а) потписује се тако што ће на одговарајуће место у изводу отиснути печат који садржи податке о његовом личном идентитету**

б) не потписује се

в) члан бирачког одбора се потписује уместо бирача

*33. Ако бирач није уписан у извод из бирачког списка, ни у списак накнадних промена у бирачком списку, бирачки одбор:*

**а) неће дозволити бирачу да гласа**

б) дозволиће бирачу да гласа

в) уписаће бирача у извод и дозволиће му да гласа

*34. Промене у изводу из бирачког списка на дан избора су:*

**а)** **строго** **забрањене јер представљају основ да се због тога гласање на бирачком месту поништи и распусти бирачки одбор**

б) дозвољене ако бирачки одбор познаје бирача

в) забрањене али не представљају неки проблем ако бирачки одбор познаје бирача

35. Ако на гласање дође бирач који има решење Министарства државне управе и локалне самоуправе о накнадном упису у бирачки списак, а није уписан у списак накнадних промена у бирачком списку, бирачки одбор:

а) дозволиће бирачу да гласа

**б) неће дозволити бирачу да гласа**

в) дописаће бирача у извод из бирачког списка и дозволиће му да гласа

*36. Да ли бирач може да гласа уместо другог бирача:*

а) да

б) да, ако му тај бирач да писано овлашћење

**в) не**

*37. Спрејом за обележавање прста бирача обележава се:*

а) кажипрст десне руке

**б) кажипрст десне руке испод корена нокта**

в) кажипрст леве руке испод корена нокта

*38. Бирач попуњава гласачки листић:*

а) испред чланова бирачког одбора

**б) иза паравана за обезбеђивање тајности гласања**

в) иза паравана за обезбеђивање тајности гласања у присуству члана бирачког одбора

*39. Након попуњавања гласачког листића, бирач:*

а) гласачки листић предаје члану бирачког одбора

**б) пресавија гласачки листић и убацује га у гласачку кутију**

в) пресавија гласачки листић и предаје га члану бирачког одбора

*40. Ако бирачки одбор констатује или посумња да неки бирач свој гласачки листић није убацио у гласачку кутију, већ да га је изнео са бирачког места, бирачки одбор ће:*

**а) о томе без одлагања обавестити полицију и радно тело**

б) обавестити медије

в) зауставити бирача и тражити му да врати гласачки листић

*41. Који бирачи могу да приступе бирачком месту уз помоћ пса водича:*

а) слепи и слабовиди бирачи

**б) бирачи са инвалидитетом**

в) сви бирачи

*42. Бирачи који не могу сами да попуне гласачки листић су:*

а) слепа и неписмена лица

**б) слепа лица, лица са другим видовима инвалидитета или неписмена лица**

в) особе са инвалидитетом

*43. Бирач који не може сам да попуни гласачки листић гласа уз помоћ:*

а) члана бирачког одбора

б) два члана бирачког обора

**в) помагача којег сâм изабере**

*44. Да ли члан бирачког одбора може да буде помагач бирачу који не може сам да попуни гласачки листић?*

а) да

**б) не**

в) да, уколико му дозволи председник бирачког одбора

*45. Број бирача који су гласали уз помоћ помагача бирачки одбор:*

**а) уписује у записник о раду бирачког одбора**

б) саопштава изборној комисији-радном телу

в) уписује у контролни формулар

*46. Бирач који није у стању да гласа на бирачком месту (немоћно или спречено лице) обавештава бирачки одбор да жели да гласа:*

**а) најкасније до 11,00 часова на дан гласања**

б) најкасније до 13,00 часова на дан гласања

в) од 7,00 до 20,00 часова

*47. Немоћним и спреченим лицима сматрају се лица:*

а) која из здравствених разлога нису у могућности да дођу на бирачко место и особе са инвалидитетом

б) која због природе посла који обављају нису у могућности да у време док је бирачко место отворено обаве гласање на бирачком месту

**в) која из здравствених разлога нису у могућности да дођу на бирачко место, особе са инвалидитетом и немоћна стара лица**

*48. За немоћно или спречено лице које је пријављено за гласање ван бирачког места председник бирачког одбора:*

а) утврђује да ли је уписано у извод из бирачког списка

**б) утврђује да ли је уписано у извод из бирачког списка и, ако утврди да јесте уписано, попуњава образац потврде о изборном праву за гласање ван бирачког места**

в) попуњава образац потврде о изборном праву за гласање ван бирачког места

*49. Повереници бирачког одбора су:*

**а) три члана или заменика члана бирачког одбора у проширеном саставу, који су представници подносилаца три различите изборне листе, који спроведе гласање ван бирачког места**

б) председник и три члана или заменика члана бирачког одбора у проширеном саставу, који су представници подносилаца три различите изборне листе, који спроведе гласање ван бирачког места

в) три члана или заменика члана бирачког одбора у сталном саставу, који су представници подносилаца три различите изборне листе, који спроведе гласање ван бирачког места

*50. Повереници бирачког одбора спроводе гласање ван бирачког места следећим редоследом:*

**а) врше проверу УВ лампом да ли је бирач већ гласао, утврђују идентитет бирача, предају бирачу: службени коверат, гласачки листић, збирну изборну листу, попуњену потврду о изборном праву за гласање ван бирачког места и посебан коверат у који ће бити стављен попуњени гласачки листић, спрејом обележавају прст бирача, упознају бирача с начином гласања и напомињу му да, пошто гласа, потписује потврду о свом изборном праву за гласање ван бирачког места а гласачки листић ставља у посебан коверат**

б) утврђују идентитет бирача, врше проверу УВ лампом да ли је бирач већ гласао, предају бирачу: службени коверат, гласачки листић, збирну изборну листу, попуњену потврду о изборном праву за гласање ван бирачког места и посебан коверат у који ће бити стављен попуњени гласачки листић, спрејом обележавају прст бирача, упознају бирача с начином гласања и напомињу му да, пошто гласа, гласачки листић ставља у посебан коверат

в) утврђују идентитет бирача, врше проверу УВ лампом да ли је бирач већ гласао, предају бирачу: службени коверат, гласачки листић, збирну изборну листу, попуњену потврду о изборном праву за гласање ван бирачког места и посебан коверат у који ће бити стављен попуњени гласачки листић, упознају бирача с начином гласања и напомињу му да, пошто гласа, потписује потврду о свом изборном праву за гласање ван бирачког места а гласачки листић ставља у посебан коверат

51. Да ли и бирач који гласа ван бирачког места може да гласа уз помоћ помагача?

а) не

**б) да**

в) да, ако му то дозволе повереници бирачког одбора

*52. Пре печаћења службене коверте са посебном ковертом и потврдом о изборном праву за гласање ван бирачког места, повереници бирачког одбора обавезно морају да провере да ли је бирач:*

а) гласао

**б) потписао потврду о изборном праву за гласање ван бирачког места**

в) гласао и потписао потврду о изборном праву за гласање ван бирачког места

*53. По повратку на бирачко место, повереници бирачког одбора предају службени коверат председнику бирачког одбора, који га отвара и:*

**а) проверава да ли се у њему налази потврда о изборном праву за гласање ван бирачког места и да ли је потписана од стране бирача и тек пошто утврди да се у службеном коверту налази потписана потврда о изборном праву за гласање ван бирачког места, заокружује редни број под којим је тај бирач уписан у извод из бирачког списка**

б) заокружује редни број под којим је тај бирач уписан у извод из бирачког списка

в) проверава да ли се у њему налази потврда о изборном праву за гласање ван бирачког места и тек пошто утврди да се у службеном коверту налази потврда о изборном праву за гласање ван бирачког места заокружује редни број под којим је тај бирач уписан у извод из бирачког списка

*54. Ако потврда о изборном праву за гласање ван бирачког места недостаје или није потписана, сматра се да бирач:*

а) није гласао

**б) није гласао, што се уноси у записник о раду бирачког одбора, као догађај од значаја за гласање**

в) јесте гласао те се заокружује редни број под којим је тај бирач уписан у извод из бирачког списка

*55. Бирачки одбор уноси у записник о раду бирачког одбора:*

**а) укупан број бирача који су гласали ван бирачког места, колико је од тог броја гласало лица која нису могла да дођу на бирачко место из здравствених разлога, колико лица са инвалидитетом и колико немоћних старих лица, као и под којим редним бројевима су ти бирачи уписани у извод из бирачког списка**

б) укупан број бирача који су гласали ван бирачког места, колико је од тог броја гласало лица која нису могла да дођу на бирачко место из здравствених разлога, слепих лица, колико лица са другим видом инвалидитета и колико немоћних старих лица, као и под којим редним бројевима су ти бирачи уписани у извод из бирачког списка

в) колико је гласало лица која нису могла да дођу на бирачко место из здравствених разлога, колико лица са инвалидитетом и колико немоћних старих лица, као и под којим редним бројевима су ти бирачи уписани у извод из бирачког списка

*56. О прекиду гласања и разлозима за прекид председник бирачког одбора, без одлагања, обавештава:*

а) полицију, а разлоге за прекид уноси у записник о раду бирачког одбора

б) изборну комисију

**в) Републичку изборну комисију/изборну комисију, а разлоге за прекид уноси у записник о раду бирачког одбора**

*57. Ако је прекид гласања трајао дуже од једног часа, гласање се:*

а) продужава за један час

**б) продужава за онолико времена колико је прекид трајао**

в) не продужава

*58. Ако је прекид гласања трајао краће од једног часа, гласање се:*

а) продужава за један час

б) продужава за онолико времена колико је прекид трајао

**в) не продужава**

*59. На бирачком месту забрањено је:*

**а) задржавање свих лица која немају права и дужности у вези са спровођењем избора, коришћење мобилних телефона и других средстава веза и комуникација, као и фото-апарата и камера, прављење спискова бирача који су изашли на гласање (уписивање личног имена или редног броја из извода из бирачког списка бирача који су изашли, или нису изашли на гласање)**

б) задржавање свих лица која немају права и дужности у вези са спровођењем избора, коришћење мобилних телефона, прављење спискова бирача који су изашли на гласање (уписивање личног имена или редног броја из извода из бирачког списка бирача који су изашли, или нису изашли на гласање)

в) задржавање свих лица која немају права и дужности у вези са спровођењем избора, коришћење мобилних телефона и других средстава веза и комуникација, као и фото-апарата и камера

*60. Дозвољено је да чланови бирачког одбора, који су задужени да рукују изводом из бирачког списка, воде евиденцију о излазности бирача уписивањем:*

а) личног имена на посебном листу хартије

**б) цртица на посебном листу хартије**

в) редног броја бирача из извода из бирачког списка на посебном листу хартије

*61. Бирачки одбор је дужан да посматрачима омогући да несметано надгледају све фазе рада бирачког одбора:*

а) почев од припреме за отварање бирачког места до завршетка рада на утврђивању резултата гласања

б) почев од отварања бирачког места до завршетка рада на утврђивању резултата гласања

**в) почев од окупљања чланова бирачког одбора на бирачком месту до објављивања записника о раду бирачког одбора на бирачком месту**

*62. Бирачко место се затвара у:*

а) 19,00 часова

**б) 20,00 часова**

в) 21,00 час

*63. Бираче који се затекну на бирачком месту или непосредно испред бирачког места у тренутку његовог затварања бирачки одбор обавештава да:*

**а) могу да гласају**

б) да је гласање завршено и да не могу да гласају

в) могу да гласају ако тако одлучи бирачки одбор

*64. Председник бирачког одбора дужан је:*

а) да одреди члана или заменика члана бирачког одбора који ће да утврди број бирача који су се затекли на бирачком месту, да утврди редослед по коме они гласају, да стане иза последњег затеченог бирача како би означио крај реда и да сачека да на бирачко место уђу сви бирачи

б) да одреди члана или заменика члана бирачког одбора у проширеном саставу који ће да утврди број бирача који су се затекли на бирачком месту, да утврди редослед по коме они гласају, да стане иза последњег затеченог бирача како би означио крај реда и да сачека да гласају сви бирачи који су се затекли на бирачком месту

**в) да одреди члана или заменика члана бирачког одбора који ће да утврди број бирача који су се затекли на бирачком месту, да утврди редослед по коме они гласају, да стане иза последњег затеченог бирача како би означио крај реда и да сачека да гласају сви бирачи који су се затекли на бирачком месту**

*65. Када последњи бирач напусти бирачко место председник бирачког одбора:*

а) обавештава о томе изборну комисију/радно тело

б) договара се са члановима бирачког одбора шта треба даље да се ради

**в) констатује време у које је гласање завршено и то време уписује у записник о раду бирачког одбора**

*66. Утврђивању резултата гласања могу да присуствују:*

а) само чланови бирачког одбора

б) само чланови бирачког одбора и њихови заменици

**в) чланови бирачког одбора и њихови заменици, као и посматрачи**

*67. Ако се на бирачком месту истовремено гласа и за покрајинске и локалне изборе, бирачки одбор утврђује резултате гласања следећим редоследом:*

а) прво резултате локалних, па покрајинских и, на крају, резултате парламентарних избора

б) прво резултате парламентарних, па локалних и, на крају, покрајинских избора

**в) прво резултате парламентарних, па покрајинских и, на крају, локалних избора**

*68. Када отвори гласачку кутију, бирачки одбор ће прво:*

а) разврстати гласачке листиће на важеће и неважеће

**б) потражити контролни лист за проверу исправности гласачке кутије**

в) пребројати све гласачке листиће у гласачкој кутији

*69. Током утврђивања резултата гласања, бирачки одбор:*

**а) прво попуњава контролни формулар за проверу логичко-рачунске исправности резултата гласања на бирачком месту, па врши логичко-рачунску контролу резултата гласања и, тек пошто утврди да су резултати логичко-рачунски исправни, уписује резултате у записник о раду бирачког одбора**

б) попуњава контролни формулар за проверу логичко-рачунске исправности резултата гласања на бирачком месту, па уписује резултате у записник о раду бирачког одбора након чега врши логичко-рачунску контролу резултата гласања

в) прво попуњава контролни формулар за проверу логичко-рачунске исправности резулатата гласања на бирачком месту, па врши логичко-рачунску контролу резултата гласања и уписује резултате у записник о раду бирачког одбора

*70. Поступак попуњавања контролног формулара за проверу логичко-рачунске исправности резултата гласања на бирачком месту спроводи се:*

а) како се бирачки одбор договори

**б) почев од прве рубрике у формулару**

в) почев од последње рубрике у формулару

*71. Гласачки листић бирача који је гласао ван бирачког места а није потписао потврду о изборном праву за гласање ван бирачког места или та потврда недостаје, бирачки одбор убраја у:*

а) важеће гласачке листиће

б) неважеће гласачке листиће

**в) неупотребљене гласачке листиће**

*72. Гласачки листић који је бирачки одбор залепио на гласачку кутију бирачки одбор треба да уброји у:*

а) важеће гласачке листиће

б) неважеће гласачке листиће

**в) неупотребљене гласачке листиће**

*73. Гласачки листић на коме је бирач заокружио или подвукао назив више од једне изборне листе је:*

а) важећи гласачки листић

**б) неважећи гласачки листић**

*74. Ако је на гласачком листићу бирач истовремено заокружио или подвукао редни број и назив изборне листе и име и презиме првог кандидата на тој изборној листи, гласачки листић је:*

**а) важећи**

б) неважећи

*75.* *Гласачки листић на коме је бирач заокружио или подвукао назив једне изборне листе а прецртао назив једне или више изборних листа је:*

**а) важећи гласачки листић**

б) неважећи гласачки листић

*76. Укупан број бирача који су гласали:*

**а) једнак је броју бирача који су заокружени у изводу из бирачког списка, списку накнадних промена у бирачком списку и посебном изводу из бирачког списка, ако на бирачком месту гласају и припадници Војске Србије**

б) једнак је или мањи од броја бирача који су заокружени у изводу из бирачког списка, списку накнадних промена у бирачком списку и посебном изводу из бирачког списка, ако на бирачком месту гласају и припадници Војске Србије

в) једнак је или већи од броја бирача који су заокружени у изводу из бирачког списка,списку накнадних промена у бирачком списку и посебном изводу из бирачког списка, ако на бирачком месту гласају и припадници Војске Србије

*77. Укупан број бирача који су гласали може бити само:*

а) једнак броју бирача уписаних у извод из бирачког списка, списак накнадних промена у бирачком списку и посебан извод из бирачког списка, ако на бирачком месту гласају и припадници Војске Србије

**б) једнак или мањи од броја бирача уписаних у извод из бирачког списка, списак накнадних промена у бирачком списку и посебан извод из бирачког списка, ако на бирачком месту гласају и припадници Војске Србије**

в) једнак или већи од броја бирача уписаних у извод из бирачког списка, списак накнадних промена у бирачком списку и посебан извод из бирачког списка, ако на бирачком месту гласају и припадници Војске Србије

*78. Број гласачких листића који се налазе у гласачкој кутији може бити само:*

а) једнак броју бирача који су гласали

**б) једнак или мањи од броја бирача који су гласали**

в) једнак или већи од броја бирача који су гласали

*79. Број примљених гласачких листића мора да буде једнак збиру:*

а) броја неупотребљених гласачких листића и броју важећих гласачких листића

б) броју бирача који су гласали и броју неважећих гласачких листића

**в) броја неупотребљених гласачких листића и броја бирача који су гласали**

*80. Број гласачких листића у гласачкој кутији треба да буде:*

а) једнак броју важећих гласачких листића

б) већи од броја бирача који су гласали

**в) једнак збиру броја неважећих гласачких листића и броја важећих гласачких листића**

*81. Број важећих гласачких листића треба да буде:*

а) већи од броја гласова које су добиле све изборне листе

**б) једнак збиру броја гласова које су добиле све изборне листе**

в) мањи од броја гласова које су добиле све изборне листе

*82.* *Прва изборна листа је освојила 50 гласова, друга 15, а трећа 35. Број неважећих гласачких листића је 2. Број гласачких листића који се налазе у гласачкој кутији је:*

а) 100

**б) 102**

в) 98

*83.* *Број бирача који су гласали је 100, број неупотребљених гласачких листића је 15 а број неважећих гласачких листића је 5. Број примљених гласачких листића треба да буде:*

**а) 115**

б) 85

в) 105

*84.* *Број примљених гласачких листића је 150, број гласачких листића у гласачкој кутији је 140 а број важећих гласачких листића је 120. Број неупотребљених гласачких листића је:*

**а) 10**

б) 20

в) 30

*85.* *Број примљених гласачких листића је 150, број гласачких листића у гласачкој кутији је 140 а број важећих гласачких листића је 120. Број неважећих гласачких листића је:*

а) 10

**б) 20**

в) 30

*86. Ако резултати гласања уписани у Контролни формулар нису логичко-рачунски исправни, бирачки одбор:*

а) унеће резултате гласања у записник о раду бирачког одбора

б) неће унети резултате гласања у записник о раду бирачког одбора

**в) понавља поступак утврђивања резултата гласања, након поновне логичко-рачунске контроле**

*87. У записник о раду бирачког одбора уносе се и:*

а) примедбе чланова бирачког одбора у сталном саставу

б) примедбе чланова бирачког одбора у проширеном саставу

**в) примедбе чланова бирачког одбора у сталном и проширеном саставу**

*88. Ако члан бирачког одбора има примедбе на ток гласања:*

а) обавестиће о томе радно тело

б) захтеваће да се о томе изјасне чланови бирачког одбора

**в) захтеваће да се примедбе унесу у ззаписник о раду бирачког одбора**

89. *Ако бирачки одбор погреши у уписивању резултата гласања у записник о раду бирачког одбора, бирачки одбор ће*:

**а) погрешно уписан број прецртати и поред њега написати исправан број, уз потпис председника бирачког одбора**

б) погрешно уписан број преправити тако да буде исправан

в) погрешно уписан број прецртати и поред њега написати исправан број

*90. Први (оригинални) примерак записника о раду бирачког одбора се:*

а) уручује представнику подносиоца изборне листе која је освојила највећи број гласова на том бирачком месту

**б) доставља Републичкој изборној комисији/изборној комисији**

в) истиче на бирачком месту на јавни увид

*91. Примопредаји изборног материјала после гласања могу да присуствују:*

а) само председник бирачког одбора

б) председник и чланови бирачког одбора које бирачки одбор одреди

**в) сви чланови и заменици чланова бирачког одбора, представници подносилаца изборних листа и посматрачи**

*92. Да ли се примедбе посматрача могу унети у записник о раду бирачког одбора?*

a) да

**б) не**

в) ако дозволи радно тело

*93. Чланови бирачког одбора изборној комисији/радном телу предају следећи изборни материјал:*

а) први (оригинални) примерак записника о раду бирачког одбора, извод из бирачког списка и посебан извод из бирачког списка, ако су на бирачком месту гласали и припадници Војске Србије, запечаћени коверат у којем је Контролни лист за проверу исправности гласачке кутије, запечаћени коверат у који су стављени неупотребљени гласачки листићи, запечаћени коверат у који су стављени неважећи гласачки листићи, запечаћени коверат у који су стављени важећи гласачки листићи, запечаћени коверат у који су стављене потписане потврде о изборном праву бирача који су гласали ван бирачког места

**б) први (оригинални) примерак записника о раду бирачког одбора, извод из бирачког списка, са списком накнадних промена у бирачком списку и посебан извод из бирачког списка, ако су на бирачком месту гласали и припадници Војске Србије, запечаћени коверат у којем је Контролни лист за проверу исправности гласачке кутије, запечаћени коверат у који су стављени неупотребљени гласачки листићи, запечаћени коверат у који су стављени неважећи гласачки листићи, запечаћени коверат у који су стављени важећи гласачки листићи, запечаћени коверат у који су стављене потписане потврде о изборном праву бирача који су гласали ван бирачког места и сигурносну затворницу која је коришћена за печаћење вреће са изборним материјалом приликом примопредаје изборног материјала између радног тела и бирачког одбора пре гласања**

в) први (оригинални) примерак записника о раду бирачког одбора, извод из бирачког списка и посебан извод из бирачког списка, ако су на бирачком месту гласали и припадници Војске Србије, запечаћени коверат у којем се налазе: Контролни лист за проверу исправности гласачке кутије, неупотребљени гласачки листићи, неважећи гласачки листићи, важећи гласачки листићи и потписане потврде о изборном праву бирача који су гласали ван бирачког места

*94. Који изборни материјал радно тело не ставља у врећу са изборним материјалом?*

а) записник о раду бирачког одбора, извод из бирачког списка, списак накнадних промена у бирачком списку, посебан извод из бирачког списка, ако су на бирачком месту гласали и припадници Војске Србије

б) записник о раду бирачког одбора, извод из бирачког списка, посебан извод из бирачког списка, ако су на бирачком месту гласали и припадници Војске Србије и коверат са потврдама о изборном праву за гласање ван бирачког места за бираче који су гласали ван бирачког места

**в) записник о раду бирачког одбора, извод из бирачког списка са списком накнадних промена у бирачком списку, посебан извод из бирачког списка, ако су на бирачком месту гласали и припадници Војске Србије, коверат са потврдама о изборном праву за бираче који су гласали ван бирачког места, евиденције о присутности на бирачком месту чланова и заменика чланова бирачког одбора у сталном и проширеном саставу и записник о примопредаји изборног материјала после гласања између бирачког одбора и радног тела**

*95. Након примопредаје, изборни материјал се ставља у врећу за одлагање изборног материјала, која се:*

а) печати сигурносном затворницом

**б) печати сигурносном затворницом, чији се серијски број уписује у записник о примопредаји изборног материјала после гласања између бирачког одбора и радног тела/изборне комисије**

в) печати сигурносном затворницом, чији се серијски број уписује у записник о раду бирачког одбора

*96. Ко може да поднесе приговор због повреде изборног права у току избора?*

**а) сваки бирач, кандидат за народног посланика/посланика/одборника и подносилац изборне листе**

б) сваки бирач, кандидат за народног посланика/посланика/одборника, посматрач и подносилац изборне листе

в) сваки бирач, посматрач и подносилац изборне листе

*97. Када се подноси приговор Републичкој изборној комисији?*

а) у року од 72 часа од часа кад је донета одлука односно извршена радња коју подносилац приговора сматра неправилном

б) у року од 48 часова од часа кад је донета одлука односно извршена радња коју подносилац приговора сматра неправилном

**в) у року од 24 часа од часа кад је донета одлука односно извршена радња коју подносилац приговора сматра неправилном**

*98. Ако неки бирач жели да уложи приговор на ток гласања или рад бирачког одбора, бирачки одбор ће:*

а) уписати приговор у записник о раду бирачког одбора

б) о томе обавестити радно тело/изборну комисију

**в) упутити бирача да се приговор подноси директно изборној комисији**

*99. Против решења изборне комисије по приговору бирач може поднети жалбу:*

а) Уставном суду

б) Врховном касационом суду

**в) Управном суду**

*100. Који од контролних формулара у прилогу не садржи логичко-рачунску грешку?*

*а)*

*б)*

*в)*

(НАПОМЕНА: контролни формулари ће бити доступни у оквиру питања за тест знања)